CELEX: 32007R1379
Language: et
Date: 2007-11-26 00:00:00
Title: Komisjoni määrus (EÜ) nr 1379/2007, 26. november 2007 , millega muudetakse Euroopa Parlamendi ja nõukogu määruse (EÜ) nr 1013/2006 (jäätmesaadetiste kohta) IA, IB, VII ja VIII lisa, et võtta arvesse tehnilist arengut ja Baseli konventsiooni alusel kokku lepitud muudatusi (EMPs kohaldatav tekst)

27.11.2007   
            
            
               ET
            
            
               Euroopa Liidu Teataja
            
            
               L 309/7
            
         
      KOMISJONI MÄÄRUS (EÜ) nr 1379/2007,
   26. november 2007,
   millega muudetakse Euroopa Parlamendi ja nõukogu määruse (EÜ) nr 1013/2006 (jäätmesaadetiste kohta) IA, IB, VII ja VIII lisa, et võtta arvesse tehnilist arengut ja Baseli konventsiooni alusel kokku lepitud muudatusi
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 14. juuni 2006. aasta määrust (EÜ) nr 1013/2006 jäätmesaadetiste kohta, (1) eriti selle artikli 58 lõiget 1,
   ning arvestades järgmist:
   
               (1)
            
            
               Baseli konventsiooni (ohtlike jäätmete üle piiri viimise ja kõrvaldamise kontrolli kohta) osalisriikide konverentsi 27. novembrist kuni 1. detsembrini 2006 toimunud 8. istungi kokkuleppe tõttu on vaja muuta määruse (EÜ) nr 1013/2006 (jäätmesaadetiste kohta) IA, IB, VII ja VIII lisa. Muudatused hõlmavad mõõtühikute „kg” ja „liitrit” asendamist mõõtühikutega „tonni (mg)” ja „m3” IA lisas esitatud teatise lahtris 5, IB lisas esitatud saatekirja lahtrites 5 ja 18 ning VII lisas esitatud, saadetisega kaasasoleva teabe lahtrites 3 ja 14, samuti saatekirja uue lahtri 17 lisamist, saadetisega kaasasoleva teabe 1. allmärkuse ning VIII lisa punktides I.4–9 osutatud jäätmete keskkonnaohutu käitlemise juhiste muutmist. Selguse huvides tuleks asjaomased lisad asendada.
            
         
               (2)
            
            
               Seepärast tuleks määrust (EÜ) nr 1013/2006 vastavalt muuta.
            
         
               (3)
            
            
               Käesolevas määruses ettenähtud meetmed on kooskõlas Euroopa Parlamendi ja nõukogu direktiivi 2006/12/EÜ (2) artikliga 18 asutatud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1013/2006 IA, IB, VII ja VIII lisa asendatakse käesoleva määruse lisas esitatud tekstiga.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. november 2007
      
         
            Komisjoni nimel
         
         
            komisjoni liige
         
         Stavros DIMAS
         
      
   
   
      (1)  ELT L 190, 12.7.2006, lk 1.
   
      (2)  ELT L 114, 27.4.2006, lk 9.
   
      I LISA
      Määruse (EÜ) nr 1013/2006 IA lisa asendatakse järgmisega:
      
         
            „IA LISA
            Teatis riikidevaheliste jäätmevedude kohta
            
               
            
               
            
               
            
               
         
      
   
   
      II LISA
      Määruse (EÜ) nr 1013/2006 IB lisa asendatakse järgmisega:
      
         
            „IB LISA
            Saatekiri jäätmete piiriülese veo/piiriüleste vedude kohta
            
               
            
               
            
               
            
               
         
      
   
   
      III LISA
      Määruse (EÜ) nr 1013/2006 VII lisa asendatakse järgmisega:
      
         
            „VII LISA
            JÄÄTMESAADETISTEGA KAASASOLEV TEAVE, MILLELE ON OSUTATUD ARTIKLI 3 LÕIGETES 2 JA 4
            
               
         
      
   
   
      IV LISA
      Määruse (EÜ) nr 1013/2006 VIII lisa asendatakse järgmisega:
      
         
            „VIII LISA
            JÄÄTMETE KESKKONNAOHUTU KÄITLEMISE JUHISED (ARTIKKEL 49)
            I.   Baseli konventsiooni alusel vastu võetud juhised:
            
                        1.
                     
                     
                        Biomeditsiiniliste ja tervishoiujäätmete (Y1; Y3) keskkonnaohutu käitlemise tehnilised juhised (1)
                        
                     
                  
                        2.
                     
                     
                        Plii-happeakumulaatorite jäätmete keskkonnaohutu käitlemise tehnilised juhised (1)
                        
                     
                  
                        3.
                     
                     
                        Täielikult või osaliselt lammutatud laevade keskkonnaohutu käitlemise tehnilised juhised (1)
                        
                     
                  
                        4.
                     
                     
                        Tehnilised juhised keskkonnaohutu metallide ja metalliühendite ringlussevõtu/taasväärtustamise kohta (R4) (2)
                        
                     
                  
                        5.
                     
                     
                        Keskkonnaohutu käitlemise ajakohastatud tehnilised üldjuhised jäätmetele, mis koosnevad või sisaldavad koostisosadena või saasteainetena püsivaid orgaanilisi saasteaineid (POPid) (3)
                        
                     
                  
                        6.
                     
                     
                        Keskkonnaohutu käitlemise ajakohastatud tehnilised juhised jäätmetele, mis koosnevad või sisaldavad koostisosadena või saasteainetena polüklooritud bifenüüle (PCBd), polüklooritud terfenüüle (PCTd) või polübroomitud bifenüüle (PBBd) (3)
                        
                     
                  
                        7.
                     
                     
                        Keskkonnaohutu käitlemise tehnilised juhised jäätmetele, mis koosnevad või sisaldavad koostisainete või saasteainetena pestitsiide aldriini, klordaani, dieldriini, endriini, heptakloori, heksaklorobenseeni (HCB), mireksit või toksafeeni või heksaklorobenseeni tööstuskemikaalina (3)
                        
                     
                  
                        8.
                     
                     
                        Keskkonnaohutu käitlemise tehnilised juhised jäätmetele, mis koosnevad või sisaldavad koostisaine või saasteainena 1,1,1-trikloro-2,2-bis (4-klorofenüül) etaani (DDT) (3)
                        
                     
                  
                        9.
                     
                     
                        Keskkonnaohutu käitlemise juhised jäätmetele, mis sisaldavad koostisosadena või saasteainetena tahtmatult toodetud polüklooritud dibenso-p-dioksiine (PCDDd), polüklooritud dibensofuraane (PCDFid), heksaklorobenseeni (HCB) või polüklooritud bifenüüle (PCBd) (3)
                        
                     
                  II.   OECD poolt vastuvõetud juhised:
            Konkreetsete jäätmekategooriate keskkonnaohutu käitlemise tehnilised juhised:
            kasutatud arvutid ja arvutite jäägid (4)
            
            III.   Rahvusvahelise Mereorganisatsiooni (IMO) poolt vastuvõetud juhised:
            laevade ringlussevõtu juhised (5)
            
            IV.   Rahvusvahelise Tööorganisatsiooni (ILO) poolt vastuvõetud juhised:
            ohutus ja tervishoid laevade lammutamisel: juhised Aasia riikidele ja Türgile (6)
            
         
      
      
         (1)  Vastu võetud Baseli konventsiooni (ohtlike jäätmete üle piiri viimise ja kõrvaldamise kontrolli kohta) osalisriikide konverentsi 6. istungil, mis toimus 9.–13. detsembril 2002.
      
         (2)  Vastu võetud Baseli konventsiooni (ohtlike jäätmete üle piiri viimise ja kõrvaldamise kontrolli kohta) osalisriikide konverentsi 7. istungil, mis toimus 25.–29. oktoobril 2004.
      
         (3)  Vastu võetud Baseli konventsiooni (ohtlike jäätmete üle piiri viimise ja kõrvaldamise kontrolli kohta) osalisriikide konverentsi 8. istungil, mis toimus 27. novembrist kuni 1. detsembrini 2006.
      
         (4)  Vastu võtnud OECD keskkonnapoliitika komitee veebruaris 2003 (dokument ENV/EPOC/WGWPR(2001)3/FINAL).
      
         (5)  Resolutsioon A.962, vastu võetud IMO assamblee 23. istungjärgul, mis toimus 24. novembrist kuni 5. detsembrini 2003.
      
         (6)  Avaldamiseks heaks kiitnud ILO juhtorgan 289. istungjärgul, mis toimus 11.–26. märtsil 2004.”